Source: https://www.upsvr.gov.sk/socialne-veci-a-rodina/dotacie-pre-deti.html?page_id=964373
Timestamp: 2020-07-14 02:15:14+00:00

Document:
Dotácie pre deti > ÚPSVaR
Hlavná stránka > Sociálne veci a rodina > Dotácie pre deti
Zmeny v oblasti dotácií v čase mimoriadnej situácie v súvislosti so šírením COVID-19 [ PDF 284.9 kB]
Informácia k letným školám [DOCX 34.1 kB]
- náklady na prípravu stravy počas letných škôl nie je možné uhrádzať z dotácie!
Právne vzťahy pri poskytovaní dotácií upravuje zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov.
preukazujúce splnenie podmienok podľa § 8a zákona 523/2004 Z. z. o rozpočtových pravidlách, ktoré nemôžu byť staršie ako tri mesiace,
Dotácia na stravu sa poskytuje:
na deti podľa § 4 ods. 3 písm. a) zákona, navštevujúce
posledný ročník materskej školy alebo základnú školu (nevyžaduje sa zoznam detí)
na deti podľa § 4 ods. 3 písm. b) zákona, navštevujúce
materskú školu, ak sú vo veku od 2 – 5 rokov a žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima (vyžaduje sa zoznam detí)
na deti podľa § 4 ods. 3 písm. c) zákona, navštevujúce
materskú školu, ak v materskej škole, okrem detí v poslednom ročníku, je najmenej 50 % detí z domácností, ktorým sa poskytuje pomoc v hmotnej núdzi (vyžaduje sa zoznam detí)
Termín predloženia žiadostí:
Ak bude žiadosť o poskytnutie dotácie podaná do 10. januára, úrad dotáciu poskytne preddavkovo:
do 25. januára na obdobie od 1. januára do 31. augusta;
do 25. augusta na obdobie od 1. septembra do 31. decembra.
Ak nebude žiadosť o poskytnutie dotácie podaná do 10. januára a bude podaná:
do 10. dňa kalendárneho mesiaca, dotáciu úrad poskytne do 25. dňa kalendárneho mesiaca, v ktorom bola žiadosť podaná, na obdobie od 1. dňa v mesiaci podania žiadosti do 31. augusta alebo do 31.decembra, ak bola žiadosť podaná po 31. júli (napr. žiadosť podaná 8.2., dotácia sa poskytne do 25.2. na obdobie od 1.2. do 31.8.);
po 10. dni kalendárneho mesiaca, dotáciu úrad poskytne do 25. dňa kalendárneho mesiaca, nasledujúceho po mesiaci, v ktorom bola žiadosť podaná na obdobie od 1. dňa mesiaca nasledujúceho po mesiaci, v ktorom bola podaná žiadosť do 31.augusta alebo do 31.decembra ak bola žiadosť podaná po 31.júli (napr. žiadosť podaná 19.2., dotácia sa poskytne do 25.3., na obdobie od 1.3. do 31.8.).
Vzor žiadosti o poskytnutie dotácie na stravu [ PDF 443.2 kB] [ RTF]
Zoznam príloh k žiadosti o dotáciu na stravu v zmysle § 10 ods. 4 písm. a) zákona č. 544/2010 Z. z. preukazujúce splnenie podmienok podľa § 8a zákona 523/2004 Z. z. o rozpočtových pravidlách [ PDF 259.8 kB]
Žiadateľ o dotáciu na stravu pre dieťa v materskej škole, ktorému sa poskytuje dotácia z titulu, že je z domácnosti, ktorej sa poskytuje pomoc v hmotnej núdzi alebo ktorej príjem je pod hranicou životného minima, má v prípade zmeny v skutočnostiach rozhodujúcich pre výpočet sumy dotácie na stravu (najmä zmena počtu detí oprávnených na dotáciu na stravu) povinnosť túto zmenu úradu oznámiť vždy do konca toho mesiaca, v ktorom k zmene došlo. V prípade, že túto zmenu nahlási, bude môcť žiadateľ zahrnúť do zúčtovania aj takéto dieťa resp. deti, ktoré neboli uvedené v zozname pri podávaní žiadosti resp. pri predložení jeho aktualizácie v termíne do 10. augusta.
Ak na základe oznámenia zmien v počte detí oprávnených na poskytnutie dotácie na stravu z titulu hmotnej núdze domácnosti dôjde k naplneniu podmienky poskytovania dotácie na stravu na všetky deti v materskej škole z dôvodu, že viac ako 50 % detí v materskej škole je z domácností, ktorým sa poskytuje pomoc v hmotnej núdzi môže úrad poskytnúť žiadateľovi doplatok sumy dotácie na stravu. Doplatok dotácie na stravu sa v takomto prípade poskytne do 25. dňa kalendárneho mesiaca nasledujúceho po mesiaci, v ktorom bola zmena úradu oznámená, a to vo výške zodpovedajúcej rozdielu medzi už poskytnutou dotáciou na stravu na stanovené obdobie podľa zoznamu detí, ktorý bol prílohou žiadosti o dotáciu na stravu a sumou dotácie, ktorá zodpovedá počtu všetkých detí a to odo dňa, kedy zmena nastala do konca príslušného obdobia.
Dotácia na stravu sa poskytuje v sume 1,20 € za každý deň, v ktorom sa dieťa zúčastnilo výchovno-vzdelávacej činnosti v materskej škole alebo vyučovania v základnej škole a odobralo obed alebo iné jedlo. Ak dieťa neodobralo stravu z dôvodu, že zriaďovateľ nezabezpečil diétne jedlo dieťaťu, u ktorého podľa posúdenia ošetrujúceho lekára zdravotný stav vyžaduje osobitné stravovanie, poskytnutú dotácia na stravu, zriaďovateľ vyplatí rodičovi dieťaťa alebo fyzickej osobe, ktorej je dieťa zverené do starostlivosti rozhodnutím súdu. Dotáciu je možné vyplatiť len v prípade, ak je dieťa prihlásené na stravovanie v školskom zariadení.
Odpovede na často kladené otázky pri poskytovaní dotácií sú zverejnené na webovom sídle MPSVR SR v časti: Dotácia na podporu výchovy k stravovacím návykom dieťaťa.
pre každé dieťa, ktoré navštevuje posledný ročník vzdelávacieho programu odboru vzdelávania (ďalej len „posledný ročník“) materskej školy alebo základnú školu a v poslednom ročníku materskej školy alebo v základnej škole je najmenej 50% detí z domácností, ktorým sa poskytuje pomoc v hmotnej núdzi,
Vzor žiadosti o poskytnutie dotácie na školské potreby [ PDF 286.4 kB]
Poskytnutú dotáciu na školské potreby za predchádzajúci rozpočtový rok je žiadateľ povinný zúčtovať najneskôr do 31.marca nasledujúceho kalendárneho roka.
Rodič, ktorý nepoberá pomoc v hmotnej núdzi môže požiadať úrad práce, sociálnych vecí a rodiny o posúdenie príjmu domácnosti.
Na konanie o posúdení príjmu domácnosti sa vzťahuje zákon o správnom konaní.
Žiadosť o posúdenie príjmu = Formulár na posúdenie príjmu, [ PDF 422.9 kB] podáva člen domácnosti (rodič dieťaťa), ktorej príjem má byť posúdený, na úrade, kde má domácnosť trvalý pobyt alebo kde sa zdržiava. Žiadosť je možné podať v priebehu celého roka.
Úrad práce, sociálnych vecí a rodiny pri podaní žiadosti o posúdenie príjmu domácnosti:
ak je žiadosť neúplná (chýba doklad napr. o príjme) vyzve rodiča na doplnenie podania v zmysle zákona o správnom konaní;
úrad posúdi príjem (§ 4 zákona o životnom minime) domácnosti za 6 kalendárnych mesiacov predchádzajúcich dňu podania žiadosti a vydá potvrdenie o príjme domácnosti, ktoré doručí do vlastných rúk rodičovi dieťaťa;
ak je príjem nižší ako suma životného minima, rodič dieťaťa oznámi túto skutočnosť zriaďovateľovi MŠ alebo ZŠ, ktoré navštevujú jeho deti;
zriaďovateľ dieťa v prípade nižšieho príjmu ako suma životného minima zaradí do zoznamu detí, na ktoré žiada poskytnutie dotácie alebo to úradu oznámi ako zmenu skutočností rozhodujúcich pre výpočet sumy dotácie, a to do konca kalendárneho mesiaca, kedy zmena nastala;
ak je príjem vyšší ako suma životného minima, má rodič dieťaťa právo podať námietku do 8 dní od doručenia potvrdenia, ak úrad námietke nevyhovie, o námietke rozhodne ústredie.
Právne predpisy súvisiace s poskytovaním dotácií sú zverejnené TU.
Žiadosti o poskytnutie dotácií a formulár na posúdenie príjmu sú zverejnené aj TU.

References: § 8
 § 4
 § 4
 § 4
 § 10
 § 8